CELEX: 52008PC0079
Language: mt
Date: 2008-02-11
Title: Proposta għal deċiżjoni tal-Kunsill dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina ta' dazji ta' l-esportazzjoni għall-kummerċ fil-merkanzija

Avviż Legali Importanti

|

52008PC0079

Proposta għal deċiżjoni tal-Kunsill dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina ta' dazji ta' l-esportazzjoni għall-kummerċ fil-merkanzija  /* KUMM/2008/0079 finali - ACC 2008/0031 */  

	[pic] | KUMMISSJONI TAL-KOMUNITAJIET EWROPEJ |Brussel 11.2.2008KUMM(2008) 79 finali2008/0031 (ACC)Proposta għalDEĊIŻJONI TAL-KUNSILLdwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina ta' dazji ta' l-esportazzjoni għall-kummerċ fil-merkanzija(preżentata mill-Kummissjoni)MEMORANDUM TA’ SPJEGAZZJONIFil-kuntest tal-proċess tagħha ta' adeżjoni mal-WTO, li bħalissa qiegħed jintemm, l-Ukraina impenjat ruħha li bil-mod tnaqqas id-dazji tagħha ta' l-esportazzjoni, madankollu, mingħajr ma tilħaq l-eliminazzjoni sħiħa tad-dazji. Minkejja dan, hemm ftehim bejn in-negozjaturi tal-KE u l-Ukraina li d-dazji kollha fuq l-esportazzjoni għandhom jiġu eliminati immedjatament fuq id-dħul fis-seħħ ta' ftehim bilaterali ta' Żona ta' Kummerċ Ħieles (FTA) UE-Ukraina, li jrid jiġi negozjat direttament wara l-adeżjoni fil-WTO.Sabiex jiġi formalizzat dan il-ftehim, fit-23 ta' April 2007 il-Kunsill għall-Affarijiet Ġenerali u r-Relazzjonijiet Esterni adotta direttivi ta' negozjati li jawtorizzaw lill-Kummissjoni li tinnegozja ftehim internazzjonali li jorbot fil-kuntest tal-Ftehim ta' Sħubija u Kooperazzjoni (PCA) fil-forma ta' skambju ta' ittri ma' l-Ukraina inkluż impenn biex jiġu eliminati d-dazji kollha fuq l-esportazzjoni mad-dħul fis-seħħ fil-futur tal-ftehim ta' kummerċ ħieles bejn il-KE u l-Ukraina. Dan il-ftehim ma jobbliga lill-KE bl-ebda impenn.Il-Ftehim intlaħaq fuq it-test ta' l-iskambju formali ta' l-ittri. Il-Kunsill għandu għalhekk jadotta l-proposta mehmuża.2008/0031 (ACC)Proposta għalDEĊIŻJONI TAL-KUNSILLdwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina ta' dazji ta' l-esportazzjoni għall-kummerċ fil-merkanzijaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 133(1), flimkien ma' l-ewwel subparagrafu ta' l-Artikolu 300(2) ta' dan,Wara li kkunsidra l-proposta mill-Kummissjoni,Billi:(1) Fl-14 ta' Ġunju 1994 il-Komunità Ewropea u l-Istati Membri tagħha u l-Ukraina ffirmaw fil-Lussemburgu l-Ftehim ta' Sħubija u Kooperazzjoni (PCA), li daħal fis-seħħ fl-1 ta' Marzu 1998.(2) Meta wieħed jikkunsidra l-impenn tal-Komunità u l-Istati Membri tagħha u ta' l-Ukraina li jsaħħu l-integrazzjoni ekonomika li tikkostitwixxi bażi essenzjali għas-sħubija tagħhom.(3) Minn Marzu 2007 in-negozjati nfetħu għal Ftehim Imtejjeb bejn l-UE u l-Ukraina biex jissostitwixxi l-ftehim ta' Sħubija u Kooperazzjoni.(4) Huwa intenzjonat li l-Ftehim Imtejjeb jipprovdi għall-ħolqien ta' Żona ta' Kummerċ Ħieles (FTA) komprensiva, bħala element ewlieni għal Ftehim Imtejjeb, wara l-adeżjoni ta' l-Ukraina mal-WTO.(5) Fil-kuntest tan-negozjati għall-adeżjoni fil-WTO ta' l-Ukraina, il-Kummissjoni, f’isem il-Komunità, innegozjat sensiela komprensiva ta’ impenji tal-ftuħ tas-suq min-naħa ta' l-Ukraina li huma ta’ importanza partikolari għall-Komunità, kif stipulat f'memorandum li kien hemm qbil dwaru bejn in-negozjaturi ta' l-Ukraina u l-Kummissjoni fis-17 ta’ Marzu 2003.(6) Dawn l-impenji huma issa inkorporati fil-Protokoll ta’ Adeżjoni ta' l-Ukraina fil-WTO.(7) Matul il-proċess ta' l-adeżjoni ta' l-Ukraina mal-WTO l-Kummissjoni nnegozjat f'isem il-Komunità ftehim fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina ta’ dazji ta' l-esportazzjoni kollha fuq il-merkanzija mad-dħul fis-seħħ ta' l-FTA futur UE-Ukraina.(8) Il-ftehim propost għandu jiġi approvat f'isem il-Komunità,IDDEĊIEDA KIF ĠEJ:Artikolu 1Il-Ftehim, fil-qafas tal-Ftehim ta' Sħubija u Kooperazzjoni u fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina tad-dazji ta' l-esportazzjoni kollha fuq il-merkanzija mad-dħul fis-seħħ ta' l-FTA futur UE-Ukraina huwa hawnhekk approvat f'isem il-Komunità.It-test tal-Ftehim fil-forma ta' Skambju ta' Ittri huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat jaħtar persuna(i) bis-setgħa li jiffirma(aw) l-Ftehim f'isem il-Komunità[1].Artikolu 3Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.Magħmula fi Brussell,Għall-KunsillIl-PresidentANNESSSKAMBJU TA' ITTRIbejn il-Komunità Ewropea u l-Ukraina f'relazzjoni mad-dazji fuq l-esportazzjoniA. Ittra mill-Gvern ta' l-UkrainaKyiv, _________________Eċċellenza,Fil-kuntest tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, u l-Ukraina ta' l-14 ta' Ġunju 1994, u skond in-negozjati dwar l-adeżjoni ta' l-Ukraina fl-Organizzazzjoni Dinjija tal-Kummerċ, l-iskop ta' din l-ittra huwa li tikkonferma li d-dazji applikati mill-Ukraina għal merkanzija li toriġina fiha u esportata lejn il-Komunità Ewropea għandhom jiġu eliminati mad-dħul fis-seħħ tal-ftehim dwar Żona ta' Kummerċ Ħieles UE-Ukraina, li jrid jiġi negozjat wara l-finalizzazzjoni tal-proċess ta' adeżjoni ta' l-Ukraina fil-WTO, fil-qafas ta' Ftehim Imtejjeb ġdid.Nipproponi li din l-ittra u t-tweġiba tiegħek għaliha jistabbilixxu ftehim formali bejnietna.Dan il-ftehim se jidħol fis-seħħ mid-data li fiha l-Komunità Ewropea tirċievi notifika bil-miktub mill-Ukraina wara li tkun wettqet il-proċeduri interni meħtieġa.Nikkonferma li din l-ittra u t-tweġiba tiegħek għaliha jistabbilixxu ftehim formali bejnietna.Jekk jogħġbok, Eċċellenza, aċċetta l-assigurazzjoni ta’ l-ogħla stima tiegħi.F'isem l-UkrainaB. Ittra mill-Komunità EwropeaBrussell, _________________Eċċellenza,Nikkonferma li rċevejt l-ittra segwenti mill-Gvern ta' l-Ukraina ddatata l-11 ta' Diċembru 2007 li għaliha nirringrazzjak:'Eċċellenza,Fil-kuntest tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, u l-Ukraina ta' l-14 ta' Ġunju 1994, u skond in-negozjati dwar l-adeżjoni ta' l-Ukraina fl-Organizzazzjoni Dinjija tal-Kummerċ, l-iskop ta' din l-ittra huwa li tikkonferma li d-dazji applikati mill-Ukraina għal merkanzija li toriġina fiha u esportata lejn il-Komunità Ewropea għandhom jiġu eliminati mad-dħul fis-seħħ tal-ftehim dwar Żona ta' Kummerċ Ħieles UE-Ukraina, li jrid jiġi negozjat wara l-finalizzazzjoni tal-proċess ta' adeżjoni ta' l-Ukraina fil-WTO, fil-qafas ta' Ftehim Imtejjeb ġdid.Nipproponi li din l-ittra u t-tweġiba tiegħek għaliha jistabbilixxu ftehim formali bejnietna.Dan il-ftehim se jidħol fis-seħħ mid-data li fiha l-Komunità Ewropea tirċievi notifika bil-miktub mill-Ukraina bl-effett li tkun wettqet il-proċeduri interni meħtieġa.Nikkonferma li din l-ittra u t-tweġiba tiegħek għaliha jistabbilixxu ftehim formali bejnietna.Jekk jogħġbok, Eċċellenza, aċċetta l-assigurazzjoni ta’ l-ogħla stima tiegħi'.Nikkonferma li din l-ittra kkwotata hawn fuq u t-tweġiba tiegħi għaliha jistabbilixxu ftehim formali bejnietna.Jekk jogħġbok, Eċċellenza, aċċetta l-assigurazzjoni ta’ l-ogħla stima tiegħi.F'isem il-Komunità EwropeaANNESSDIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAN-NAĦA TAD-DĦUL1. L-ISEM TAL-PROPOSTA:Proposta għal Deċiżjoni tal-Kunsill dwar il-konklużjoni ta' Ftehim bilaterali fil-forma ta' Skambju ta' Ittri bejn il-Komunità Ewropea u l-Ukraina rigward l-eliminazzjoni mill-Ukraina ta' dazji ta' l-esportazzjoni għall-kummerċ fil-merkanzija2. IL-LINJI TAL-BAĠIT:Kapitolu u Artikolu: 120Ammont stmat għas-sena kkonċernata (2008): 16 431 900 000 euro3. IMPATT FINANZJARJU:( Il-proposta ma għandha l-ebda implikazzjoni finanzjarja( Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(€ miljun għal punt deċimali wieħed)Linja tal-baġit | Dħul[2] | Perjodu ta’ 12-il xahar li jibda minn jj/xx/ssss | [Sena n] |Artikolu ... | Impatt fuq ir-riżervi proprji |Artikolu ... | Impatt fuq ir-riżervi proprji |Sitwazzjoni wara l-azzjoni |[n+1] | [n+2] | [n+3] | [n+4] | [n+5] |Artikolu ... |Artikolu ... |4. MIŻURI KONTRA L-FRODI5. RIMARKI OĦRA [1] Id-data tal-bidu fis-seħħ tal-Ftehim se jiġi pubblikat fil- Ġurnal Uffiċjail ta' l-Unjoni Ewropea .[2] Fir-rigward tar-riżorsi proprji tradizzjonali (dazji fuq l-agrikoltura, imposti fuq iz-zokkor, dazji doganali) l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % ta’ l-ispejjeż tal-ġbir.